Torneig de Paris 08 in Swimming, Samarucs València (Club Esportiu LGTB+)
Este cap de setmana vam tornar a eixir de torneig per Europa, l'últim abans de Barcelona.
Este cap de setmana vam tornar a eixir de torneig per Europa, l'últim abans de Barcelona. Ha sigut un bon torneig i un bon cap de setmana.
El divendres va ser el registre en un espai ampli en ple centre de Paris on vam conéixer als que serien els nostres rivals o disfrutar de les disfresses posades a la nostra disposició per a fer-nos una foto de benvinguda, però no ens vam animar. Va ser un dia de passeig, de visita a la ciutat, de preparació i relaxació abans de la competició del dissabte.
El dissabte arribem a la piscina de bon matí. Massa pronter, de fet. A les 10 començava el calfament. Després de les salutacions de rigor i el primer contacte amb la piscina van començar les proves i van començar a ploure les medalles i és que va fer molt bon temps este cap de setmana en la ciutat de la llum, però va haver-hi una pluja de medalles molt merescudes. Algunes es van quedar allí perquè ha tornat a haver-hi alguna desqualificació i alguna ens la van voler robar al posar un temps erroni en els 50m de Jose Luis, però això no va impedir que deixàrem el pavelló ben alt:
4 medalles per a Jose Luis
4 per a David
2 per a Josep
1 per a Juan Luis
A açò cal sumar el bronze que vam aconseguir en els 4*50 estils, medalla amb la què no comptàvem, la qual cosa ens va fer molta il·lusió. I és que els relleus saca el millor de nosaltres mateixos, ja que Juan Luis va fer el seu millor temps baixant fins als 45 segons. En general quedem prou més contents amb els nostres temps que amb els de Berlín, millorant diverses marques personals. La competició del dissabte va ser de proves ràpides, amb les grades plenes de competidors: 169 participantesde 33 clubs de 12 països. Va servir per a mesurar les nostres forces per a les proves de resistència del diumenge i per a fer contactes i fins a possibles nous socis.
El diumenge va anar tot molt ràpid, a pesar de ser proves de resistència. Degué ser la nit del dissabte molt dura per a alguns perquè molts es van badar i les sèries es van acurtar, fent que haguérem de nadar abans del temps previst, per la qual cosa a alguns ens va agarrar amb l'estómac encara ple i a algun li va agarrar arribant a la piscina, sense calfament ni res va haver de fer-se els 200 estils, així de sobte. Açò unit al descontrol dels relleus ens van deixar una sensació agredolça amb l'organització, almenys en la part esportiva i organitzativa de les proves.
Acabada la competició i carregats de metalls ja només quedava continuar disfrutant del bon temps de la capital francesa i de la festa, la famosa HappyPulse. Ens vam posar les millors gales i allà ens en vam anar. En el metro ja ens trobem algun esportista despistat (com nosaltres) dirigint-se al lloc de la moguda que ens van fer desitjar per un moment ser fadrins. La festa va estar prou bé, amb actuacions en directe dels equips organitzadors, amb una música apegalosa, coneguda i un ambient immillorable. Però les forces es van esgotar i poc abans de les tres ens retirem.
El dilluns ens en vam anar al Brunch i allà ens despedim de Paris i dels nous amics veient el vídeo de la festa de la nit anterior. En resum, un cap de setmana molt bo en bona companyia, amb uns anfitrions molt amables i és que no deixa de sorprendre'm l'hospitalitat de la gent amb els desconeguts en totes parts. Ara queda continuar entrenant per a Barcelona i començar a pensar en les competicions de la pròxima temporada, que ja són diverses les propostes i molt interessants.
Posted on Wednesday, May 14th 2008